་པ་དང་། དགའ་བའི་སེམས་
ཀྱིས་ཤི་འཕོས་པ་དག་ཀྱང་ངན་སོང་ལས་ཐར་ནས་ལྷ་དང་མིའི་གོ་འཕང་ཐོབ་
པའི་ཚུལ། མདོ་སྡེ་ལས་བརྒྱ་པ་ལས། དགེ་སློང་དག་བྱ་ཞིག་ནམ་མཁའ་
ལས་བབས་ནས་ངའི་མདུན་ན་འདུག་པ་མཐོང་ངམ། གསོལ་པ། བཙུན་པ་
བཅོམ་ལྡན་འདས་མཐོང་ལགས། བཀའ་བསྩལ་པ། དགེ་སློང་དག་བྱ་དེ་ང་ལ་
སེམས་དགའ་བར་གྱུར་ནས་སོང་བ་ལ་ཁྲས་དེད་དེ་ང་ལ་སེམས་དགའ་བ་
བཞིན་དུ་ཤི་བ་འཕོས་ནས་རྒྱལ་པོའི་ཁབ་འདིར་ཚོང་དཔོན་གྱི་རིགས་སུ་སྐྱེས།
ཤས་ཆེར་སྐྱེས་པ་དང༌། ང་ཉིད་ཀྱི་བསྟན་པ་ལ་རབ་ཏུ་བྱུང་ངོ༌། །དེ་རབ་ཏུ་
བྱུང་ནས་ན་ཚོད་ཀྱིས་ལོ་བདུན་ལོན་པ་ཁོ་ནས་ཉོན་མོངས་པ་ཐམས་ཅད་བཅོམ་
སྟེ་དགྲ་བཅོམ་པ་ཉིད་མངོན་དུ་བྱེད་དོ། །ཞེས་སངས་རྒྱས་ལ་ལན་གཅིག་དད་
པའི་ཕན་ཡོན་དེ་འདྲ་ན། ཁྱོད་ཀྱང་རྒྱལ་བའི་བསྟན་པ་ཡོད་པའི་ཞིང་ཁམས་སུ་
340

འཕོ་བ།
སྐྱེས་ཤིང་། སངས་རྒྱས་ཀྱི་མཚན་ཐོས་པ་དང་། དེའི་སྡེ་སྣོད་ལ་དབུགས་འབྱིན་
ཐོབ་པའི་སྐལ་བ་དང་ལྡན་པ་ཡིན་པས་སྟོན་པ་དེ་བཞིན་གཤེགས་པའི་བསྟན་
པ་ལ་དད་པ་བླ་ལྷག་ཏུ་བསྐྱེད་ཅིག བསྟན་པ་དམ་པའི་ཆོས་ལ་སྐྱབས་སུ་སོང་
ཞིག བྱང་ཆུབ་སེམས་དཔའི་དགེ་འདུན་རྣམས་རམ་ཟླར་སྒྲོན་ཅིག ཁྱད་པར་དུ་
གང་གི་མཚན་དང་། སྒྲ་དང་ལྟ་བ་ལ་ཞུགས་པས་ཀྱང་བར་དོའི་འཇིགས་པ་དང་
ངན་སོང་གི་རྒྱུ་ཡོངས་སུ་གཅོད་པར་ཞལ་གྱིས་བཞེས་པ་སངས་རྒྱས་བཅོམ་ལྡན་
འདས་བདེ་བར་གཤེགས་པ་མཆེད་བརྒྱད་ལ་སོགས་པ་དང་། བྱང་ཆུབ་སེམས་
དཔའ་སེམས་དཔའ་ཆེན་པོ་རྣམས་དང་། བཅོམ་ལྡན་འདས་མགོན་པོ་འོད་
དཔག་མེད་དང་། དེའི་ཞིང་ཁམས་བདེ་བ་ཅན་ཞེས་བྱ་བ་དེ་མ་བརྗེད་པར་ཡིད་
ལ་ཟུངས་ལ་ཁྱོད་གདོས་བཅས་ཤ་ཁྲག་གི་ལུས་ལས་འདས། བར་དོའི་རླུང་
སེམས་གནད་གཅིག་པའི་ཕྱིར་ཞིང་མཆོག་དེ་རུ་ཏ་ལ་ལ་སོང་ཤིག ཁྱེད་རང་དད་
པ་ཐོབ་པའི་བླ་མ་ཡིད་ལ་སྒོམས་ཤིག ཡི་དམ་དང་ལྟ་བ་དྲན་པར་གྱིས་ཤིག ཐེག་
པ་ཆེན་པོའི་སྨོན་འཇུག་གི་སེམས་བསྐྱེད་སྒོམས་ཤིག དེ་དག་གནད་དུ་འགྲོ་
བའི་རྟེན་འབྲེལ་དུ་མ་བསྒོམ་པར་སངས་རྒྱས་པའི་འཕོ་བའི་གདམས་པས་སྐྱེ་བ་
སྔ་ཕྱིའི་ཉིང་མཚམས་སྦྱོར་བ་ཡིན་པས་ཁྱེད་རང་གི་སྙིང་ནང་དུ་ཡི་གེ་ཧྲཱིཿདམར་
པོ་བསྒོམ་ལ་ངེད་ཀྱིས་ཧྲཱིཿསྒྲ་བརྩེགས་མར་བརྗོད་པ་དང་། ལྷན་ཅིག་བརྡ་དོན་
ངོ་འཕྲོད་པར་གྱིས་ལ་ཧྲཱིཿ དེ་ཉིད་བདེ་བ་ཅན་གྱི་ཞིང་ཁམས་སུ་དཔག་ཆེན་གྱི་
མདའ་འཕང་བ་བཞིན་སོང་བར་དམིགས་ཤིག ཅེས་རང་གིས་ཀྱང་འདུན་པ་དྲག་པོ་གཏད་
ནས་སངས་རྒྱས་དང་བྱང་ཆུབ་སེམས་པའི་མཚན་གང་ཤེས་བརྗོད་ལ་འཕོ་བའི་དམིགས་པ་རྟགས་ཐོན་པར་སྦྱོང་།
གཞན་ཡང་བསྐྱེད་རྫོགས་ལ་གོམས་པ་ཅུང་ཟད་ཡོད་པ་བར་དོ་འདི་དག་ལ་གྲོལ་པའི་རེ་བ་ཡོད་པ་རྣམས་ལ།
341

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
འོ༑ རིགས་ཀྱི་བུ་ཁྱོད་མ་ཡེངས་པར་ཉོན་ཅིག བསྐྱེད་རིམ་གྱི་སྣང་བའི་སྤྲོས་པ་
ཇི་རྙེད་པ་རྫོགས་རིམ་འོད་གསལ་གྱི་ངང་དུ་བསྡུ་བ་བཞིན། ཁྱོད་ལ་དབང་པོ་ལྔ་
དང་འབྱུང་བ་ལྔའི་ཐིམ་རིམ་རྣམས་རིམ་གྱིས་ཤར་ནས་མུན་རུབ་པ་བཞིན་དུ་
གྱུར་ནས་ཕྱི་དབུགས་ཆད། དེ་ནས་སྤྱི་བོ་ནས་ཕ་ལས་ཐོབ་པའི་ཐིག་ལེ་དཀར་པོ་
ཐུར་དུ་ཟུག་པས་ཕྱི་རྟགས་སུ་ནམ་མཁའ་སྤྲིན་དང་བྲལ་བ་ལ་ཟླ་འོད་ཀྱི་སྣང་བ་
ལྟ་བུ་དཀར་ལམ་ལམ་འཆར། ནང་རྟགས་སུ་ཞེ་སྡང་གི་རྟོག་པ་སོ་གསུམ་
འགགས། གསང་བའི་རྟགས་སུ་གསལ་བའི་འོད་གསལ་སྐད་ཅིག་མ་གཅིག་
འཆར་བ་ངོས་ཟིན་པར་གྱིས། དེ་ནས་ལྟེ་བ་ནས་མ་ལས་ཐོབ་པའི་ཐིག་ལེ་དམར་
པོ་གྱེན་དུ་བསྐྱོད་པས་ཕྱི་རྟགས་སུ་ནམ་མཁའ་ལ་ཉི་མའི་སྣང་བས་ཁྱབ་པ་
བཞིན་དམར་ལམ་ལམ་ཞིག་འཆར། ནང་རྟགས་སུ་འདོད་ཆགས་ཀྱི་རྟོག་པ་བཞི་
བཅུ་འགགས། གསང་རྟགས་སུ་བདེ་བའི་འོད་གསལ་སྐད་ཅིག་མར་གཅིག་
འཆར་བས་དེ་ངོས་ཟིན་པར་གྱིས། དེ་ནས་ཐིག་ལེ་དཀར་དམར་གཉིས་སྙིང་
ཁར་ཞལ་མཇལ་བས་ཕྱི་རྟགས་སུ་ནམ་མཁའ་ལ་སྨག་གིས་ཁྱབ་པ་ལྟ་བུའི་ནག་
ལམ་ཤར། ནང་རྟགས་སུ་གཏི་མུག་གི་རྟོག་པ་བདུན་འགགས། གསང་རྟགས་
སུ་མི་རྟོག་པའི་འོད་གསལ་སྐད་ཅིག་གཅིག་འཆར། དེ་ངོས་ཟིན་པར་གྱིས་ཤིག
དེ་ནས་རང་བཞིན་བརྒྱད་ཅུའི་རྟོག་ཚོགས་ཐམས་ཅད་འགགས་པའི་སྟོན་
ནམ་སློང་བྱེད་རྐྱེན་གསུམ་དང་བྲལ་བ་ལྟ་བུའི་ཐོག་མ་གཞི་ཡི་འོད་གསལ་རྒྱ་
ཆད་ཕྱོགས་ལྷུང་དང་བྲལ་བའི་ཀ་དག་དང་པོའི་འོད་གསལ་འཆར། དེའི་སྐད་
ཅིག་གཉིས་པ་ལ་ལྷུན་གྲུབ་ཀྱི་སྣང་བ་ད་ལྟའི་དུས་མ་འགྱུར་བར་སྣང་བ་འགྱུར་
ཞིང་སེན་རས་མིག་ལ་བཀབ་པ་ལྟར་ཕྱི་ས་རྡོའི་རི་བྲག་གི་སྣང་བ་ནི་ནུབ། སྣང་
342

འཕོ་བ།
བ་ཐམས་ཅད་འོད་ལྔའི་གདངས་སུ་འགུལ་བ་དང་འཚེར་བ་བཀྲག་ལ་ཁ་དོག་མ་
འདྲེས་པར་འཆར། དེའི་སྐད་ཅིག་གསུམ་པ་ལ་ཟུང་འཇུག་གི་སྣང་བ་ད་ལྟའི་
བསམ་གཏན་གྱི་ཞག་ལྔ་ལ་རིམ་པ་བཞིན། ཞག་དང་པོ་ལ་རྣམ་པར་སྣང་མཛད་
རང་སྣང་གི་ཚོམ་བུ་དང་བཅས་པ། གཉིས་པ་ལ་རྡོ་རྗེ་སེམས་དཔའ། གསུམ་པ་
ལ་རིན་ཆེན་འབྱུང་ལྡན། བཞི་པ་ལ་སྣང་བ་མཐའ་ཡས། ལྔ་པ་ལ་དོན་ཡོད་གྲུབ་
པ་རང་སྣང་གི་ཚོམ་བུ་དང་བཅས་པ་འཆར། དེའི་རྗེས་སུ་རང་སྣང་ཁྲོ་བོའི་ལྷ་
ཚོགས་ཐམས་ཅད་ད་ལྟའི་ལུས་ཀྱི་སྒྲིབ་བྱེད་ཐམས་ཅད་དང་བྲལ་བའི་སྟོབས་
ཀྱིས་ནམ་མཁའ་བར་སྣང་སྟེང་འོག་ཐམས་ཅད་བཅོམ་ལྡན་འདས་ཁྲག་འཐུང་
རིགས་ལྔའི་དཀྱིལ་འཁོར་ཆེ་བ་ནམ་མཁའ་དང་མཉམ་པ། འབྲིང་བ་རི་རབ་ཙམ།
ཆུང་བ་རྡུལ་ཕྲན་ཙམ་གྱི་བར་དུ་འཆར་བ་ཡིན། སྐད་ཅིག་བཞི་པ་ལ་ཡེ་ཤེས་བཞི་
སྦྱོར་གྱི་སྣང་བ་རང་གི་མདུན་དུ་ཤེལ་གྱི་སྣམ་བུ་བརྐྱངས་པ་ལྟ་བུའི་སྟེང་དུ་ཤེལ་
གྱི་ཕོར་བ་ཁ་སྦུབས་པ་ལྟ་བུའི་ཡེ་ཤེས་ལྔའི་གཏིང་གདིང་དང་ལྡན་པར་འཆར་
དེའི་སྟེང་དུ་གསེར་གྱི་སྣམ་བུ་བརྐྱངས་པ་ལྟ་བའི་སྟེང་དུ་གསེར་གྱི་ཕོར་བ་ཁ་
སྦུབས་པ་ལྟ་བུ་དང་། དེའི་སྟེང་དུ་བྱེ་རུའི་སྣམ་བུ་བརྐྱངས་པ་ལྟ་བུའི་སྟེང་དུ་བྱི་
རུའི་ཕོར་བ་ཁ་སྦུབས་པ་ལྟ་བུ། དེའི་སྟེང་དུ་མུ་མེན་གྱི་སྣམ་བུ་བརྐྱངས་པ་ལྟ་
བུའི་སྟེང་དུ་མུ་མེན་གྱི་ཕོར་བ་ཁ་སྦུབས་པ་ལྟ་བུའི་ཐིག་ཕྲན་ཡེ་ཤེས་ཀྱི་གཏིང་
གདིང་དང་བཅས་པའི་སྟེང་དུ་རྨ་བྱའི་ཐིག་ལེ་ལྟ་བུ་དང་བཅས་པ་འཆར། དེའི་
སྐད་ཅིག་ལྔ་པ་ལ་གཞི་སྣང་ཆེན་པོའི་སྣང་བ། སྟེང་ནས་ཀ་དག་གི་སྣང་བ། བར་
ནས་ལོངས་སྐུ་ཞི་ཁྲོའི་སྣང་བ། འོག་ནས་རིགས་དྲུག་གི་སྣང་བ་དང་བཅས་པ་
འཆར་བས། དེ་དག་ལ་མི་འགྱུར་བ་གསེར་གྱི་ཐུར་མ་ལྟ་བུའི་གདམས་པ་དྲན་
343

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
པར་བྱས་ན། རང་སྣང་ངོ་ཤེས་པས་གདོད་མའི་ཀ་དག་གི་ངང་ལ་བཙན་ས་ཟིན་
ནས་དེ་ཕྱིན་ཆད་ཀྱི་སྣང་བ་གང་ཡང་མི་འབྱུང་། དེ་དག་ལས་མ་གྲོལ་ན་འོད་
གསལ་དང་ལྷུན་གྲུབ་ཀྱི་སྣང་བ་ཐམས་ཅད་ནུབ་ནས་རྣམ་སྨིན་སྲིད་པ་བར་དོ་ཡ་
ཡུད་ཕྱ་ཕྱོད་ཀྱིས་ལུས། གང་དུ་བསམ་པའི་གནས་སུ་ཡུད་ཀྱིས་སླེབས་པ་འཇིགས་
པའི་སྒྲ་བཞི། ཡ་ང་བའི་གཡང་ས་གསུམ། མ་ངེས་པའི་རྟགས་དྲུག་དང་བཅས་
པ་འཆར་བས། འདི་དུས་ན་དཀོན་མཆོག་གསུམ་ལ་སྐྱབས་སུ་འགྲོ་བ་དང་། བླ་
མ་ལ་གསོལ་བ་འདེབས་པ་དང་། ཡི་དམ་གྱི་ལྷ་ཡིད་ལ་བྱེད་པ། སྐྱེས་གནས་
ཞིང་ཁམས་ལྔ་པོ་གང་རུང་ལ་འདུན་པ་གཏད། རྣམ་ཤེས་རླུང་ཞོན་གྱི་དམིགས་
པ་མ་ཡེངས་པར་གཏོད་ཅིག ཅེས་བརྗོད། བཅོམ་ལྡན་འདས་དེ་བཞིན་གཤེགས་
པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་མཚན་ལེགས་པར་
ཡོངས་བསྒྲགས་དཔལ་གྱི་རྒྱལ་པོ་ལ་ཕྱག་འཚལ་ལོ། །མཆོད་དོ་སྐྱབས་སུ་
མཆིའོ། །བཅོམ་ལྡན་འདས་དེ་བཞིན་གཤེགས་པ་དགྲ་བཅོམ་པ་ཡང་དག་པར་
རྫོགས་པའི་སངས་རྒྱས་རིན་པོ་ཆེ་དང་ཟླ་བ་དང་པདྨས་རབ་ཏུ་བརྒྱན་པ་མཁས་
པ་གཟི་བརྗིད་སྒྲ་དབྱངས་ཀྱི་རྒྱལ་པོ་ལ་ཕྱག་འཚལ་ལོ། །མཆོད་དོ་སྐྱབས་སུ་
མཆིའོ། །བཅོམ་ལྡན་འདས་དེ་བཞིན་གཤེགས་པ་དགྲ་བཅོམ་པ་ལ་ཡང་དག་
པར་རྫོགས་པའི་སངས་རྒྱས་གསེར་བཟང་དྲི་མེད་རིན་ཆེན་སྣང་བ་བརྟུལ་ཞུགས་
གྲུབ་པ་ལ་ཕྱག་འཚལ་ལོ། །མཆོད་དོ་སྐྱབས་སུ་མཆིའོ། །བཅོམ་ལྡན་འདས་དེ་
བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་མྱ་ངན་
མེད་མཆོག་དཔལ་ལ་ཕྱག་འཚལ་ལོ། །མཆོད་དོ་སྐྱབས་སུ་མཆིའོ། །བཅོམ་ལྡན་
འདས་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་
344

འཕོ་བ།
རྒྱས་ཆོས་བསྒྲགས་རྒྱ་མཚོའི་དབྱངས་ལ་ཕྱག་འཚལ་ལོ། །མཆོད་དོ་སྐྱབས་སུ་
མཆིའོ། །བཅོམ་ལྡན་འདས་དེ་བཞིན་གཤེགས་པ་དགྲ་བཅོམ་པ་ཡང་དག་པར་
རྫོགས་པའི་སངས་རྒྱས་ཆོས་རྒྱ་མཚོ་མཆོག་གི་བློ་རྣམ་པར་རོལ་པ་མངོན་པར་
མཁྱེན་པའི་རྒྱལ་པོ་ལ་ཕྱག་འཚལ་ལོ། །མཆོད་དོ་སྐྱབས་སུ་མཆིའོ། །བཅོམ་
ལྡན་འདས་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་
སངས་རྒྱས་སྨན་གྱི་བླ་བཻཌཱུརྱ་འོད་ཀྱི་རྒྱལ་པོ་ལ་ཕྱག་འཚལ་ལོ། །མཆོད་དོ་
སྐྱབས་སུ་མཆིའོ། །སྟོན་པ་བཅོམ་ལྡན་འདས་དེ་བཞིན་གཤེགས་པ་དགྲ་བཅོམ་
པ་ཡང་དག་པར་རྫོགས་པའི་སངས་རྒྱས་དཔལ་རྒྱལ་བ་ཤཱཀྱ་ཐུབ་པ་ལ་ཕྱག་
འཚལ་ལོ། །མཆོད་དོ་སྐྱབས་སུ་མཆིའོ། །བཅོམ་ལྡན་འདས་དེ་བཞིན་གཤེགས་
པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་མགོན་པོ་མི་འཁྲུགས་
པ་ལ་ཕྱག་འཚལ་ལོ། །མཆོད་དོ་སྐྱབས་སུ་མཆིའོ། །བཅོམ་ལྡན་འདས་དེ་
བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་རིན་
ཆེན་གཙུག་ཏོར་ཅན་ལ་ཕྱག་འཚལ་ལོ། །མཆོད་དོ་སྐྱབས་སུ་མཆིའོ། །བཅོམ་
ལྡན་འདས་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་
སངས་རྒྱས་མགོན་པོ་འོད་དཔག་ཏུ་མེད་པ་ལ་ཕྱག་འཚལ་ལོ། །མཆོད་དོ་སྐྱབས་
སུ་མཆིའོ། །གཞན་ཡང་ཐར་བ་ཆེན་པོའི་མདོ་སོགས་མདོ་སྡེ་ལས་བྱུང་བའི་སངས་རྒྱས་ཀྱི་མཚན་ཅི་
མང་བརྗོད། བྱང་ཆུབ་སེམས་དཔའ་སེམས་དཔའ་ཆེན་པོ་འཇམ་དཔལ་དབྱངས་
ལ་ཕྱག་འཚལ་ལོ། །མཆོད་དོ་སྐྱབས་སུ་མཆིའོ། །བྱང་ཆུབ་སེམས་དཔའ་
སེམས་དཔའ་ཆེན་པོ་འཕགས་པ་སྤྱན་རས་གཟིགས་དབང་ཕྱུག་ལ་ཕྱག་འཚལ་
ལོ༑ ༑མཆོད་དོ་སྐྱབས་སུ་མཆིའོ། །བྱང་ཆུབ་སེམས་དཔའ་སེམས་དཔའ་ཆེན་པོ་
345

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
མཐུ་ཆེན་ཐོབ་ལ་ཕྱག་འཚལ་ལོ། །མཆོད་དོ་སྐྱབས་སུ་མཆིའོ། །བྱང་ཆུབ་སེམས་
དཔའ་སེམས་དཔའ་ཆེན་པོ་ས་ཡི་སྙིང་པོ་ལ་ཕྱག་འཚལ་ལོ། །མཆོད་དོ་སྐྱབས་
སུ་མཆིའོ། །བྱང་ཆུབ་སེམས་དཔའ་སེམས་དཔའ་ཆེན་པོ་སྒྲིབ་པ་ཐམས་ཅད་
རྣམ་པར་སེལ་བ་ལ་ཕྱག་འཚལ་ལོ། །མཆོད་དོ་སྐྱབས་སུ་མཆིའོ། །བྱང་ཆུབ་
སེམས་དཔའ་སེམས་དཔའ་ཆེན་པོ་ནམ་མཁའི་སྙིང་པོ་ལ་ཕྱག་འཚལ་ལོ། །
མཆོད་དོ་སྐྱབས་སུ་མཆིའོ། །བྱང་ཆུབ་སེམས་དཔའ་སེམས་དཔའ་ཆེན་པོ་རྒྱལ་
ཚབ་བྱམས་པ་མགོན་པོ་ལ་ཕྱག་འཚལ་ལོ། །མཆོད་དོ་སྐྱབས་སུ་མཆིའོ། །བྱང་
ཆུབ་སེམས་དཔའ་སེམས་དཔའ་ཆེན་པོ་ཀུན་ཏུ་བཟང་པོ་ལ་ཕྱག་འཚལ་ལོ། །
མཆོད་དོ་སྐྱབས་སུ་མཆིའོ། །གཞན་ཡང་བྱང་ཆུབ་སེམས་དཔའི་མཚན་ཅི་མང་བརྗོད། དེ་ནས། ཨཱཿ
རང་སྣང་ལྷུན་གྲུབ་བདེ་བ་ཅན། །མཚད་ཉིད་ཡོངས་རྫོགས་ཞིང་གི་དབུས། །
བདག་ཉིད་རྡོ་རྗེ་རྣལ་འབྱོར་མ། །ཞལ་གཅིག་ཕྱག་གཉིས་སྐུ་མདོག་དམར། །
གཅེར་མོ་བཞེངས་སྟབས་གྲི་ཐོད་ཅན། །སྤྱན་གསུམ་ནམ་མཁའི་མཐོངས་ལ་
གཟིགས། །དེ་ཡི་ཁོང་དབུས་རྩ་དབུ་མ༔ སྦོམ་ཕྲ་མདའ་སྨྱུག་ཙམ་པ་ལ༔ སྟོང་
སངས་འོད་ཀྱི་སྦུ་གུ་ཅན༔ ཡར་སྣེ་ཚངས་བུག་གནས་སུ་ཧར༔ མར་སྣེ་ལྟེ་བར་
ཟུག་པ་ཡི༔ སྙིང་ག་ཚིགས་ཀྱིས་བཅད་པའི་སྟེང༔ རླུང་གི་ཐིག་ལེ་ལྗང་སྐྱའི་
དབུས༔ རིག་པ་ཧྲཱིཿ༔ཡིག་དམར་པོར་གསལ༔ སྤྱི་བོའི་ཁྲུ་གང་ཙམ་གྱི་སྟེང༔
སངས་རྒྱས་སྣང་བ་མཐའ་ཡས་ནི༔ མཚན་དཔེ་རྫོགས་པའི་ཕུང་པོར་གསལ༔
ཞེས་གསལ་གདབ། བཅོམ་ལྡན་འདས་དེ་བཞིན་དེ་བཞིན་གཤེགས་པ་པ་དགྲ་བཅོམ་
པ་ཡང་དག་པར་རྫོགས་པའི་སངས་རྒྱས་མགོན་པོ་འོད་དཔག་ཏུ་མེད་པ་ལ་ཕྱག་
འཚལ་ལོ། མཆོད་དོ་སྐྱབས་སུ་མཆིའོ། །ཞེས་ལན་གསུམ་མམ་བདུན་ནམ་ཉེར་གཅིག་ཙམ་
346

འཕོ་བ།
བརྗོད། དེ་ནས། ཨེ་མ་ཧོཿ གནས་རང་སྣང་དོན་གྱི་འོག་མིན་ན༔ ཡིད་དད་བརྒྱའི་
འཇའ་གུར་འཁྲིགས་པའི་ཀློང༔ སྐྱབས་ཀུན་འདུས་རྩ་བའི་བླ་མ་ནི༔ སྐུ་ཐ་མལ་
མ་ཡིན་དྭངས་མའི་ལུས༔ དཔལ་སངས་རྒྱས་སྣང་མཐའི་ངོ་བོ་བཞུགས༔ ཡིད་
མོས་གུས་གདུང་བས་གསོལ་བ་འདེབས༔ ལམ་འཕོ་བ་འབྱོང་བར་བྱིན་གྱིས་
རློབས༔ གནས་འོག་མིན་བགྲོད་པར་བྱིན་གྱིས་རློབས༔ དབྱིངས་ཆོས་སྐུའི་རྒྱལ་
སར་ཟིན་པར་ཤོག༔ ལན་གསུམ། ཡིད་མོས་གུས་གདུང་བས་མན་ཆད་ལན་གསུམ༔
དབྱིངས་ཆོས་སྐུའི་རྒྱལ་ས་ཟིན་པར་ཤོག༔ ལན་གསུམ། དེ་ནས། ཆོས་སྐུ་ཀུན་ཏུ་བཟང་
པོ་ལ་གསོལ་པ་འདེབས། །ཟབ་ལམ་འཕོ་བ་འབྱོངས་པར་བྱིན་གྱིས་རློབས། །
གནས་འོག་མིན་བགྲོད་པར་བྱིན་གྱིས་རློབས། དབྱིངས་ཆོས་སྐུའི་རྒྱལ་ས་ཟིན་
པར་ཤོག །སོགས་ཀུན་ལ་སྦྱར་དགོས། ལོངས་སྐུ་རྡོ་རྗེ་སེམས་དཔའ་ལ་གསོལ་བ་
འདེབས། །སྤྲུལ་སྐུ་དགའ་རབ་རྡོ་རྗེ་ལ་གསོལ་བ་འདེབས། །སློབ་དཔོན་འཇའ་
དཔལ་བཤེས་གཉེན་ལ་གསོལ་བ་འདེབས། །རིག་འཛིན་ཤྲཱི་སིདྷ་ལ་གསོལ་བ་
འདེབས། །མཁས་པ་ཛྙ་ན་སུ་ཏྲ་ལ་གསོལ་བ་འདེབས། །པཎ་ཆེན་བི་མ་མི་ཏྲ་ལ་
གསོལ་བ་འདེབས། །ཨོ་རྒྱན་པདྨ་འབྱུང་གནས་ལ་གསོལ་བ་འདེབས། །
ཆོས་རྒྱལ་ཁྲི་སྲོང་ལྡེའུ་བཙན་ལ་གསོལ་བ་འདེབས། །མཁའ་འགྲོ་ཡེ་ཤེས་
མཚོ་རྒྱལ་ལ་གསོལ་བ་འདེབས། །ཉང་བན་ཏིང་འཛིན་བཟང་པོ་ལ་གསོལ་
བ་འདེབས། །གནས་བརྟན་ལྡང་མ་ལྷུན་རྒྱལ་ལ་གསོལ་བ་འདེབས། །ལྕེ་
བཙུན་སེང་གེ་དབང་ཕྱུག་ལ་གསོལ་བ་འདེབས། །སྤྲུ